《仁甫次弟余韵》
宋代·方一夔

造物儿戏多猜嫌，百年丑好两能全。眠牛才封一抔土，鹤归已怪三千年。

乐天永叹北邙冢，后山恸哭南阳阡。从来贤达总如此，谁能羽化随飞仙。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。